
ОБЩИНСКИ ПЛАН ЗА МЛАДЕЖТА 

НА ОБЩИНА ЗЛАТАГРАД
ЗА 2018 ГОДИНА

І. Въведение 

Грижата за младите хора е най-важната национална кауза, за да осигурим европейско развитие на България.

 Годишният общински план е документ за планиране на младежката политика на местно ниво, програма и методика за изпълнение на националната политика за младите хора. 
Стратегическите цели на работата и дейностите за младите хора, са свързани с насърчаване на икономическата и социална активност, кариерно развитие, подобряване на достъпа до информация и качествени услуги, насърчаване на здравословния начин на живот и масов спорт, превенция на социалното изключване на млади хора в неравностойно положение.
Общинският план за младежта се реализира съвместно между Община Златоград, Общински съвет – Златоград, учебни заведения, училищни настоятелства, ученически съвети, читалища, НПО, бизнес-организации и други заинтересовани общински и държавни органи.

Планът за младежта в Община Златоград е разработен в съответствие с чл. 15 от Закона за младежта, Националната стратегия за младежта 2010-2020 година и Стратегията за развитие на младежта и спорта в Община Златоград за периода 2014-2020 година. 
Общинският план се приема от Общинския съвет по предложение на Кмета на общината / Закон за младежта , глава втора, чл. 16, ал. 1/.


ІІ. Целева група


Дейностите в Плана са насочени към подрастващи и млади хора на възраст от 15 до 29 години, организирани или не в различни структури, без разлика в техните образователни, социални, имуществени, политически и етнически убеждения, етническа, расова и културна принадлежност.

ІІІ. Визия


Професионално, социално и личностно реализирани млади хора на територията на Община Златоград, приобщени към спорта, здравословния начин на живот и ангажирани в обществения живот и местното развитие.
Подобряване качеството на живот на младите хора  и развитие на потенциала на младежите във всеки един аспект на обществения живот.
ІV. Анализ на предизвикателствата пред младите хора
1. Демографска реалност
Община Златоград се състои от девет населени места, от които един град и осем села. Населението на общината по постоянен адрес към 31.10.2017 е общо 12 985 души, а населението по постоянен адрес само в град Златоград е 7 839  души.  
В условията на динамично развиващото се общество, настъпващите промени и засилващата се емиграция на млади хора в чужбина, на преден план излизат дейностите, които да мотивират младите хора да се образоват и реализират в България, да търсят и получават изява, да имат самочувствие.
2. Образователна структура при младите хора и достъп до образование.

В Общината има добре изградена мрежа от учебни заведения, която обхваща всички възрастови групи на задължително обучение. На територията на община Златоград функционират три основни училища, две средни училища, една детска ясла  и пет детски градини. 
3. Заетост на младежта.

Регистрираните безработни младежи в Дирекция „Бюро по труда” на възраст между 18 и 29 години на територията на Общината, към декември 2017 г. са 60 души.
Младежката безработица на територията на Общината се обуславя от следния фактор – младежите в трудоспособна възраст напускат Общината, за да търсят реализация в по- големите градове и чужбина. При включването си на пазара на труда младите хора нямат практически и трудов опит. Липсата на добро заплащане също влияе за демотивацията на младите хора. 


Националната политика по заетостта предлага специални мерки за заетост на младежите, включващи информация и услуги за професионално ориентиране и обучение, квалификация и преквалификация, помощ при започване на работа и субсидирани схеми за заетост.

4. Достъп до информация и услуги за младите хора
Предоставянето на информация и услуги на младите хора в Златоград е на добро ниво, за което спомагат няколко източника:

· ОНЧ „Просвета” град Златоград разполага със зала оборудвана с компютърни конфигурации и мултимедия, от където младите хора могат да черпят информация от интернет пространството;
· Общинска администрация също е на разположение на младежите чрез информационен център за обслужване на гражданите;

· Център за подкрепа за личностно развитие предлага своите услуги на младите хора с организиране на различни извънкласни дейности;

· Община Златоград издава свой информационен вестник, който предлага актуална информация за събития и новини, както и официален интернет сайт предлагащ всякакъв вид информация за Общината.  

Публичните услуги в подкрепа на младите хора все още имат нужда да се подобряват, за да стигат до  младежите във всички населени места от Общината. 

5. Здравословен начин на живот при младите хора

В община Златоград се полагат усилия за подобряване качеството на условията на живот, работа и учене на младежите. Особено внимание се отделя на насърчаването за здравословен начин на живот и на превантивните мерки, по- специално по отношение на злоупотребана с алкохол, използването на наркотици, тютюнопушенето, насилието и пр. В учебните и детските заведения на територията на общината  има изградени шест здравни кабинета, както следва:

· Здравен кабинет обслужващ СУ „Антим І” -  гр. Златоград;

· Здравен кабинет обслужващ ОУ „Васил Левски ” -  гр. Златоград;

· Здравен кабинет обслужващ ДГ „Снежанка” – гр. Златоград;

· Здравен кабинет обслужващ ДГ „Радост”- гр. Златоград;

· Здравен кабинет обслужващ СУ „Св. Княз Борис І” – с. Старцево;
· Здравен кабинет обслужващ ДГ „Щастливо детство” – с. Старцево.

Функционира МБАЛ „Проф.-доктор Асен Шопов” гр. Златоград. 

Макар като цяло здравословното състояние на младежите в общината да е добро, някои аспекти предизвикват особена загриженост, а именно въпросите свързани с храненето, физическата активност, сексуалното и психичното здраве. Увеличава се делът на млади хора, които употребяват алкохол и психотропни вещества.  
6. Младежка престъпност

През последните години няма увеличение на регистрираните престъпления и противообществени прояви от млади хора. Наблюдава се намаляване на проявите на непълнолетните и снишаване на случаите на насилие върху и между деца. Най-рисковите групи са младите хора без родителски контрол (отсъстващи родители, непълни семейства). 
На територията на община Златоград рисковото и девиантно поведение на младите хора се контролира от Районно управление гр. Златоград, Инспектор Детска педагогическа стая, Местна комисия за борба с противообществените прояви на малолетни и непълнолетни. Активно съдействат в превантивната работа училищата, Център за обществена подкрепа, Център за подкрепа за личностно развитие, Спортни клубове и читалища. Взаимодействието между отделните институции и специалистите, който работят в тях е насочено към осъществяване на корекционно- възпитателна работа и подкрепа на деца в риск и други насочени от отдел „Закрила на детето” – гр. Златоград, училищни ръководства и комисии.
7. Гражданска активност

Младите хора в Община Златоград се организират в различни клубове по интереси, спортни клубове и групи, фолклорни състави, извънкласни дейности, клуб с екологична насоченост, доброволци към Български червен кръст, клуб „Интеракт”  и други. 
Читалищата на територията на Община Златоград предоставят възможност за изява на младите хора, Младежките центрове, Спортните клубове и многообразните извънкласни форми в училищата са предпоставка за активността на младежите. 

Налице е диалог и чуваемост за проблемите на младите хора, търсят се решения и адекватни действия по актуалните теми на деня.

 
V. Приоритети и специфични цели за провеждане на общинска политика за младежта

Приоритет 1: Насърчаване на икономическата активност на младите хора.

Специфична цел: Оказване на подкрепа на младите хора при стартиране и развитие на самостоятелен бизнес, създаване на подкрепяща среда за качествен живот.

Приоритет 2: Подобряване на достъпа до информация и качествени услуги в съответствие с потребностите на младите хора и техните интереси.


Специфична цел: Осигуряване на достъп до услуги в подкрепа на личностното и обществено развитие на младите хора, насърчаване на неформалното учене и развитие на таланта, творческите умения и възможностите за изява на младите хора съобразно техните интереси.


Приоритет 3: Повишаване на гражданката активност на младите хора.


Специфична цел:Създаване и развитие на младежки организации в различни сфери, насърчаване на гражданското образование, насърчаване участието на младите хора в живота на общината. 


Приоритет 4: Развитие на младежкото доброволчество.

Специфична цел: Създаване на доброволчески възможности за младите хора и придобиване на умения чрез доброволческа дейност.


Приоритет 5: Превенция на социалното изключване на младите хора в неравностойно положение.

Специфична цел: Развитие на социалните услуги за млади хора в неравностойно положение.


 Приоритет 6: Превенция на младежката престъпност и рисковото поведение на деца и младежи.

Специфична цел: Ангажиране на местната власт, младежките организации, училищата и медиите в превенция на правонарушенията, извършвани от млади хора и рисковото поведение на деца и младежи.


Приоритет 7: Популяризиране на устойчивия и здравословен начин на живот сред младежите.

Специфична цел: Насърчаване на здравословното хранене сред младежите и превенция на социално значими заболявания.
 
Приоритет 8: Утвърждаване на физическите занимания и спорта като начин за осмисляне на свободното време на младежите.

Специфична цел: Популяризиране на двигателната активност и спорта като средство за здраве и добра фигура, увеличаване броя на младежите, практикуващи спорт в свободното време и утвърждаване на спорта в училище и спорта за всички.

VІ. Основни принципи за реализация на плана

· Законосъобразност;
· Солидарност и толерантност към всички групи младежи

· Иновации в процеса на предоставяне на услуги за младежите

· Изграждане на партньорство между институциите работещи с младежи

· Надграждане и мултиплициране на съществуващи практики

· Професионализъм, ефективност и ефикасност

Институционалната среда за управление, изпълнение и мониторинг на политиката в сферата на младежта на местно ниво се състои от следните ключови организации: 
· Община Златоград;

· Общински съвет – Златоград;

· Кметствата на населените места;

· Постоянната комисия за младежки дейности и спорт към Общински съвет – Златоград;
· Местна комисия за борба срещу противообществените прояви на малолетни и непълнолетни;
· Училища и училищни настоятелства;

· Ученически съвети в училищата;

· Читалища;

· Център за подкрепа за личностно развитие;
· Център за обществена подкрепа;
· Центрове за предоставяне на социални услуги;

· Неправителствени организации, включително спортните клубове;

· Институции и организации, работещи с младите хора в региона.

VІІ. Дейности в изпълнение на годишния план за младежта 2018 г.
	1.
	Предоставяне на възможности за стажуване на млади хора в Общинска администрация

	Януари-декември
	Община Златоград

	2.
	Предоставяне на възможност за работа по младежка програма „Старт в кариерата”
	Януари-декември
	Община Златоград, Дирекция „Бюро по труда”

	3. 
	Консултиране на млади хора за започване на работа и възможности за стажуване
	Януари- декември
	Дирекция „Бюро по труда” гр. Златоград

	4.
	Включване на млади хора при организацията и провеждането на мероприятията от Спортния календар на Община Златоград

	Съобразно програмата на Спортния календар
	Община Златоград, училища, спортни клубове и центрове

	5.
	Активно участие на млади хора при организацията и провеждането на мероприятията от Културния календар на Община Златоград
	Съобразно програмата на Културния календар
	Община Златоград, училища, читалища и ЕАК

	6.
	Организиране на мероприятия с младежи с увреждания в ДЦДЛУ „Зора” гр. Златоград

	Януари - декември
	ДЦДЛУ „Зора” гр. Златоград

	7.
	Организиране на младежки инициативи от библиотека към ОНЧ „Просвета-1908” гр. Златоград
	Януари-декември
	Библиотека към ОНЧ „Просвета-1908” гр. Златоград

	8.
	 Организиране на превантивни мероприятия с младежи, съгласно Плана за работа на МКБППМН
	Януари-декември
	МКБППМН

	9. 
	Включване на млади хора при организацията и провеждането на честванията по случай 3 март 
	3 март
	Училища, читалища, Община Златоград

	10.
	Организиране на мероприятия с младежи в Център за обществена подкрепа, съгласно Плана за работа на Центъра
	Януари-декември
	ЦОП

	11.
	Провеждане на състезание за младежки противопожарни отряди „Млад огнеборец”
	Април
	РСПБЗН, Училища, МКБППМН

	12.

	Отбелязване на световния ден на Земята
	22 април
	ЦОП, ЦПЛР и училища

	13.
	Световен ден на книгата и авторското право – маратон на четенето
	23 април
	ОНЧ „Просвета-1908” гр. Златоград, училища и центрове

	14. 
	Организиране на младежки доброволчески групи за участие в кампанията за пролетното почистване в Община Златоград
	Април 
	Община Златоград, училища, центрове и бизнес

	15.
	Организиране на мероприятия с младежи съобразно Плана за работа на ЦПЛР гр. Златоград 
	Януари-декември
	ЦПЛР гр. Златоград

	16.
	Международен ден за борба с наркотичните зависимости 
	26 юни
	ЦПЛР,ЦОП, МКБППМН

	17.
	Младежки тренинги по повод 19 ноември – Световен ден за борба с насилието над деца
	19 ноември
	ЦОП и МКБППМН

	18.
	Участие на младежи в честванията по повод 
21 ноември – Празник на Община Златоград
	21 ноември
	Община Златоград, училища и спортни клубове

	19.
	Отбелязване на световния ден за борба със СПИН
	1 декември
	 ЦОП и училища

	20.
	Провеждане на извънкласни дейности с младежи в училищата на територията на Община Златоград
	Януари-декември
	Училища

	21.
	Участие на младежи при реализирането на проекти по национални и европейски програми
	Януари-декември
	Училища


VІІІ. Организация и координация на дейностите за постигане на целите

Изключително важно значение за ефективното изпълнение на плана е координацията и оперативното взаимодействие между:
· Министерство на образованието и науката ( РУО Смолян);

· Министерство на младежта и спорта;
· Общинска администрация Златоград;

· Училища;

· Читалища;

· Дирекция „Бюро по труда”;

· Младежки центрове;

· Спортни клубове.
Изпълнението Годишния план за младежта може да се изпълни успешно, само ако се прилага стъпка по стъпка, т.е. като се изпълняват поетапно отделните задачи и мероприятия, залегнали в него, с осигуряване на адекватна информираност, участие и мотивация на заинтересованите страни и цялата местна общност. 

ІX. Очаквани резултати
· Повишаване на активността на младите хора в обществения живот;

· Успешна социална и професионална реализация на младите хора;

· Създадени условия за подкрепа и реализация на младежки инициативи, успешно проведени кампании и мероприятия;

· Създаване на добри практики на младежка гражданска активност и доброволчество;

· Подобряване на условията за спортуване и осмисляне на свободното време;

· Участие на младите хора в социални и културни мероприятия;

· Участие на млади хора в национални и европейски образователни програми;

· Намаляване броя на правонарушенията, извършени от млади хора;

· Повишаване качеството на социалните услуги за млади хора;

· Работещи практики за превенция на младежката престъпност;

· Включване на младежите в дейности по превенция на зависимости;

· Придобиване на знания и умения за здравословен начин на живот;

· Повишаване броя на младежи, практикуващи спортни дейности;
X. Информация и публичност 
Популяризирането на приоритетите и плануваните дейности в Общинския план за младежта ще се осъществява чрез публикации в електронния сайт на Община Златоград, в страниците на общината и училищата в социалната мрежа Фейсбук, публикации в общинския вестник и други местни и регионални медии. 

Общинският план за младежта ще бъде публикуван на интернет страницата на Общината.
 Информация за плана ще бъде предоставяна на Министерство на образованието и науката и Министерство на младежта и спорта. 
XI. Финансиране

Финансирането за изпълнение на Общинския план за младежта е в рамките на бюджета на Община Златоград за младежки дейности и спорт, културен календар, бюджета на МКБППМН, както и други институции работещи в сферата на младежките дейности и реализиращи политики насочени към младите хора в общината.
Общинският план за младежта на Община Златоград е приет с Решение № Ж 748 от 25.04.2018г.  на Общински съвет Златоград.  



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

